CELEX: 62010CN0091
Language: da
Date: 2010-02-17 00:00:00
Title: Sag C-91/10: Anmodning om præjudiciel afgørelse indgivet af Rechtbank Breda (Nederlandene) den 17. februar 2010 — VAV Autovermietung GmbH mod Inspecteur van de Belastingdienst/Douane Zuid, kantoor Roosendaal

1.5.2010   
            
            
               DA
            
            
               Den Europæiske Unions Tidende
            
            
               C 113/26
            
         Anmodning om præjudiciel afgørelse indgivet af Rechtbank Breda (Nederlandene) den 17. februar 2010 — VAV Autovermietung GmbH mod Inspecteur van de Belastingdienst/Douane Zuid, kantoor Roosendaal
   (Sag C-91/10)
   2010/C 113/41
   Processprog: nederlandsk
   
      Den forelæggende ret
   
   Rechtbank Breda
   
      Parter i hovedsagen
   
   
      Sagsøger: VAV Autovermietung GmbH
   
      Sagsøgt: Inspecteur van de Belastingdienst/Douane Zuid, kantoor Roosendaal
   
      Præjudicielle spørgsmål
   
   
               1)
            
            
               Er fællesskabsretten, i særdeleshed princippet om fri udveksling af tjenesteydelser som omhandlet i artikel 49 til 55 EF (nu artikel 56-62 i traktaten om Den Europæiske Unions Funktionsmåde), til hinder for en national lovbestemt ordning, hvorefter en person, som er bosat eller hjemmehørende i Nederlandene, og som bruger en bil, der er registreret og lejet i en anden medlemsstat, straks fra starten af brugen af dette køretøj på det nederlandske vejnet er forpligtet til at betale en afgift, som først skal erlægges med det fulde beløb og senere, når køretøjet ikke længere bruges på det nederlandske vejnet, bliver tilbagebetalt med afgiftens restbeløb uden rentegodtgørelse, hvorved saldoen af det skyldige og erlagte beløb svarer til varigheden af brugen i Nederlandene?
            
         
               2)
            
            
               Såfremt denne lovbestemte ordning må betragtes som en hindring for den fri udveksling af tjenesteydelser som omhandlet i artikel 49 til 55 EF (nu artikel 56 til 62 i traktaten om Den Europæiske Unions Funktionsmåde), kan en begrundelse herfor da udgøres af ligebehandlingen af alle de biler, der forefindes i Nederlandene og de (hermed sammenhængende og heraf forårsagede) tilfælde af misbrug og/eller tilfælde af omvendt forskelsbehandling af såvel indenlandske udlejere som deres kunder, hvorved det fulde afgiftsbeløb også straks skal indbetales, når der er tale om indenlandsk udlejning?